ຈີນ ​​ເສັດ​ສິ້ນ​ ການ​ສ້າງ​ກຳ​ປັ່ນ​ພະ​ຍາ​ບານ ຂະ​ໜາດ 14,300 ໂຕນ 
ກຳ​ປັ່ນ​ພະ​ຍາ​ບານ ​ທີ່​ຍາວ 178 ແມັດ ທີ່​ເລີ້ມ​ສ້າງ​ໃນ​ປີ 2008 ຈະ​ສະ​ໜອງ​ການ​ປະ​ຕິບັດ​ງານ ​ເພື່ອ​ຊ່ວຍ​ເຫຼືອ​ທາງ​ ດ້ານ​ມະ​ນຸດ​ສະ​ທຳ​ ລະ​ຫວ່າງ​ປະ​ເທດ ອີງ​ຕາມ​ລາຍ​ງານ​ ອົງ​ການ​ຂ່າວ​ຊິນ​ຫົວ ຂອງທາງ​ການ​ຈີນ.
ຈີນ ໄດ້ສຳເລັດເສັດສິ້ນວຽກງານ ໃນການສ້າງກຳປັ່ນພະຍາບານທີ່ເອີ້ນວ່າ ກຳປັ່ນສັນ ຕິພາບຫຼື “Peace Ark” ຂະໜາດ 14,300 ໂຕນ ຊຶ່ງສາມາດໄປຊ່ວຍກູ້ໄພເຮືອຕ່າງ ປະເທດທີ່ຮ້ອງຂໍການຊ່ວຍເຫຼືອ ບາງທີອາດຈະຢູ່ໃນເຂດທີ່ມີການຂັດແຍ້ງກັນຫຼາຍທີ່ ສຸດໃນເອເຊຍ ເພື່ອປັບປຸງຊື່ສຽງທີ່ບໍ່ຄ່ອຍດີປານໃດ ສຳລັບລັດຖະບານຂອງປະເທດ ຕ່າງໆຢູ່ໃນຂົງເຂດ ປັກກິ່ງໄດ້ສ້າງຄວາມບໍ່ພໍໃຈໃຫ້ແກ່ຫຼາຍໆປະເທດໃນເອເຊຍ ນັບ ແຕ່ປີ2010 ເປັນຕົ້ນມາ ໂດຍຖົມເກາະຖົມດອນນ້ອຍໆຈຳນວນນຶ່ງຢູ່ທະເລຈີນໃຕ້ທີ່ ມີການຂັດແຍ້ງກັນ ເພື່ອນຳໃຊ້ທາງທະຫານ ບຣູນາຍ ມາເລເຊຍ ໄຕ້ຫວັນ ຫວຽດ- ນາມ ແລະຟີລິບປິນ ຕ່າງກໍອ້າງເອົາກຳມະສິດກວມກັນກັບ ໃນທະເລຈີນໃຕ້ທີ່ກວ້າງ 3 ລ້ານ 5 ແສນຕາລາງກິໂລແມັດ ຈີນອ້າງວ່າ 90 ເປີເຊັນຂອງທະເລຈີນໃຕ້ ເປັນ ຂອງຕົນ ກຳປັ່ນພະຍາບານ ທີ່ຍາວ 178 ແມັດ ທີ່ເລີ້ມສ້າງໃນປີ 2008 ຈະສະໜອງການປະຕິ ບັດງານເພື່ອຊ່ວຍເຫຼືອທາງດ້ານມະນຸດສະທຳຂອງລະຫວ່າງປະເທດ ສະໜອງຕອບ ຕໍ່ການຮ້ອງຂໍຄວາມຊ່ວຍເຫຼືອດ້ານໄພພິບັດ ແລະໃຫ້ການແລກປ່ຽນໃນການສຶກສາ ດ້ານການແພດ ອີງຕາມລາຍງານອົງການຂ່າວຊິນຫົວຂອງທາງການຈີນ ແຕ່ແນວໃດກໍຕາມ ທ່ານຈຸງ ຫງຽນ ຫົວໜ້າດ້ານຄວາມສຳພັນລະຫວ່າງປະເທດຂອງ ພະແນກສັງຄົມສາດແລະມະນຸດສະທຳ ທີ່ມະຫາວິທະຍາໄລໂຮ່ຈິມິນ ກ່າວວ່າ “ຂ້າພະ ເຈົ້າຄິດວ່າ ພວກເຂົາຕ້ອງການຢາກໃຫ້ພາບພົດຂອງພວກເຂົາດີຂຶ້ນເຊັ່ນວ່າເປັນ ປະເທດຍັກໃຫຍ່ທີ່ດີຂອງຂົງເຂດ ພວກເຂົາຕ້ອງການຢາກໃຫ້ປະເທດອື່ນໆກາງຕໍ່ ອາໄສພວກເຂົາ ວ່າເປັນປະເທດນຶ່ງທີ່ສາມາດຄຸ້ມຄອງພວກເຂົາແທນສະຫະລັດຢູ່ໃນ ຂົງເຂດ ” ກຳປັ່ນພະຍາບານສີຂາວຂອງຈີນລຳນີ້ ຈະບໍລິຫານງານໂດຍກອງທັບເຮືອປົດປ່ອຍ ປະຊາຊົນຈີນ ໂດຍມີລວງສູງ 35 ແມັດເຄິ່ງ ແລະມີ 8 ຊັ້ນ ອີງຕາມລາຍງານຂອງອົງ ການຂ່າວຊິນຫົວ ທ່ານຄາລ ເທເຢີ (Carl Thayer) ສາສະດາຈານທີ່ຊົງຄຸນນະວຸດທິຂອງມະຫາວິທະ ຍາໄລນິວຊາວທ໌ເວລສ໌ ໃນອອສເຕຣເລຍ ກ່າວວ່າ ເຈົ້າໜ້າທີ່ຈີນອາດຈະຫວັງວ່າ ກຳ ປັ່ນຂອງຕົນ ໃນທີ່ສຸດ ກໍຈະສາມາດປຽບທຽບໃສ່ກັບ ກຳປັ່ນພະຍາບານ USNS Mercy ຂອງອາເມຣິກັນ